Raoul Peck
Raoul Peck, ki fèt nan lane 1953 nan Pòtoprens (Ayiti), se yon sineyas, pwodiktè, senaris ak ekriven ayisyen.  

Li te minis kilti Ayiti (1995-1997).

An janvye 2017, li te resevwa yon nominasyon pou yon Oska nan kategori pi bon dokimantè pou fim li I Am Not Your Negro.

Biyografi

Anfans ak Edikasyon 
A laj 8 an, Peck ki te fèt annAyiti e ki gen de ti frè te sove kite peyi a poutèt diktati lè Duvalier. Li te al jwenn papal nan Kinshasa, kapital peyi Okongo (DRC). Papa li, Hebert B. Peck, te yon agwonòm ki te travay pou NazyonZini ak UNESCO e ki vin pran yon djòb nan peyi Kongo kòm pwofesè agrikilti ansanm ak anpil pwofesyonèl Ayisyen ke gouvènman Kongo te envite pou yo te ka ranplase fansyen fonktsyonè Bèlj. Manman li Giselle te tounen yon asistan ak sekretè pou divès mè Kinshasa pandan plizyè lane.  Fanmi an fin pa viv Okongo pandan 24 an.

Peck te pase lekòl nan Repiblik Demokratik Okongo (Kinshasa), Ozetazini (Brooklyn), ak nan Lafrans (Orleans), kote li te pran yon bakaloreya.  Apre sa li  etidye jeni endistriyèl ak ekonomi nan Inivesite Humboldt nan vil Bèlen annAlmay. Li fè yon lane  ap travay kòm yon chofè taksi nan Nouyòk pandan lap tann pou wè sil te ka jwen yon pòs nan NasyonZini. Men pòs la pa janm vini.  Apre sa li vin travay  kòm ounalis ak fotograf (1980-85). Ansuit ankò an 1988 li te resevwa on diplom sineas Akademi Alman pou Fim ak Televizyon nan Bèlen (DFFB) nan vil Bèlen Wès.

Karyè 
An 1986 Peck  vin kreye konpayi pwodiksyon fim Velvet Fim ann Almay. Konpayi an vin pwodui oswa ko-pwodui tout dokimantè'l  ak fim li yo.

Okòmansman Peck te fè dokimantè, anvan li pase nan fè fim ak aktè.  L' Homme sur les quais (1993) te premye fim Ayisyen ki te soti nan sine teyat nan Peyi Etazni. Li te yonn non film ki te seleksyone nan  Festival Film Cannes  la an 1993.

Li se Prezidan La Fémis, Akademi fim gouvènman franse a, depi 2010. 

Nan 2012, yo te nonmen li kòm yon manm nan Jiri  pou Konpetisyon Prensipal la nan Festival Cannes 2012 la.

Li te genyen pri pi Bon Dokimantè a nan Festival Fim Trinidad ak Tobago  an 2013 pou fim li Asistans Fatal.

Sègman bèlj pou tounaj film li Le Jeune Karl Marx (Jèn Karl Marx) te fini nan mwa oktòb 2015. Se yon fim sou amitye ant Karl Marx ak Friedrich Engels, otè Manifès Kominis la, pandan yo te jèn.

Zèv li yo

Tankou reyalizatè

Sinema 
 1983 : Leugt
 1984 : Merry Christmas Deutschland
 1988 : Haitian Corner
 1992 : Lumumba, la mort d’un prophète (dokimantè)
 1993 : L'Homme sur les quais
 1994 : Haiti - Le silence des chiens (dokimantè)
 1994 : Desounen: Dialogue with Death (dokimantè)
 1997 : Chère Catherine
 2000 : Lumumba
 2001 : Le profit & rien d'autre ! Profit & Nothing But! Or Impolite Thoughts on the Class Struggle) (dokimantè)
 2013 : Assistance Mortelle (Fatal Assistance); (dokimantè)
 2014 : Murder in Pacot
 2017 : I Am Not Your Negro (dokimantè)
 2017 : Le Jeune Karl Marx

Televisyon 
 1998 : Corps plongés  
 2005 : Quelques jours en avril (Sometimes in April)  
 2006 : L'Affaire Villemin  
 2009 : L'École du pouvoir
 2009 : Moloch Tropical
 2013 : Assistance mortelle
 2014 : Murder in Pacot

Tankou senaris 
1988 : Haitian Corner
1992 : Lumumba, la mort d’un prophète
1993 : L'Homme sur les quais 
1998 : Corps plongés (TV) 
2000 : Lumumba 
2005 : Quelques jours en avril (TV) 
2006 : L'Affaire Villemin (TV)

Tankou pwodiktè ak ko-pwodiktè 
1983 : Leugt
1984 : Merry Christmas Deutschland 
1988 : Haitian Corner 
1992 : Lumumba, la mort d’un prophète : dokimantè
1993 : L'Homme sur les quais 
1994 : Haiti - Le silence des chiens 
1994 : Desounen: Dialogue with Death 
1997 : Chère Catherine 
1998 : Corps plongés (TV) 
2000 : Lumumba 
2001 : Profit & Nothing But! Or Impolite Thoughts on the Class Struggle 
2005 : Quelques jours en avril (TV) 
2006 : L'Affaire Villemin (TV)

Tankou montè 
 1984 : Merry Christmas Deutschland
1988 : Haitian Corner 
1992 : Lumumba, la mort d’un prophète
2001 : Profit & Nothing But! Or Impolite Thoughts on the Class Struggle

Referans

Lyen deyò 
 Raoul Peck sou IMDb
 Pajwèb ofisyèl Raoul Peck
 Raoul Peck sou haitisurf.com

Moun 
Reyalizatè sinema
Reyalizatè televizyon
Literati
Ekriven
Ekriven ayisyen
Sineyas 
Nesans nan lane 1953
Ayisyen-Ameriken